GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 021-05/18-01/33**

**URBROJ: 2186/03-02-18-1**

**Cestica, 06.07.2018.**

**ZAPISNIK**

sa 8. sjednice Općinskog vijeća Općine Cestica održane dana 06. srpnja 2018. godine u prostorijama Općine Cestica s početkom u 19,00 sati.

**PRISUTNI VIJEĆNICI:** Darko Majhen, Marina Košutar, Milan Borak, Denis Kotolenko, Darijan Vinter, Vlado Hip, Nives Božić, Ivan Bednjanić Bunić, Tanja Veršić, Tomislav Lazar, Stjepan Bistrović, Ivan Hohnjec.

**ODSUTNI VIJEĆNICI:** Ivan Posavec, Marjan Županić, Lucija Rodeš

**OSTALI PRISUTNI:** Mirko Korotaj, Žarko Rodeš,

**ZAPISNIČAR:** Ksenija Borić

Predsjednik Vijeća Darko Majhen otvara 8. sjednicu Općinskog vijeća Općine Cestica, pozdravlja sve vijećnike, te konstatira da od ukupno 15 vijećnika/ca ima prisutnih 12 vijećnika/ca, da postoji kvorum te se Odluke mogu donositi pravovaljano.

Nadalje govori o tome kako su vijećnici u materijalima dobili i Zapisnik sa 7. sjednice i izvanredne sjednice na uvid te pita prisutne da li ima kakvih primjedaba na Zapisnike? Nema primjedbi na Zapisnike i stavlja Zapisnik sa 7. sjednice na usvajanje. Od 12 vijećnika svi glasaju za te predsjednik vijeća konstatira da je Zapisnik sa 7. sjednice usvojen jednoglasno. Zatim stavlja Zapisnik sa izvanredne sjednice na usvajanje. Od 12 vijećnika svi glasaju za, te predsjednik vijeća konstatira da je Zapisnik sa izvanredne sjednice usvojen jednoglasno.

Prelazi se na Aktualni sat, pa predsjednik vijeća daje mogućnost vijećnicima/cama da postave pitanja.

**Slijede pitanja vijećnika:**

Vijećnica Nives Božić pozdravlja sve prisutne te postavlja pitanje zapuštenih kuća. Konkretno u ulici A. Starčevića u Cestici nalazi se jedna takva koja je zapuštena dugi niz godina, te je samo leglo štakora, zmija i opasna je za okolinu, naročito za djecu. Što će se poduzeti oko toga?

Vijećnik Stjepan Bistrović pozdravlja sve prisutne i postavlja pitanje vezano za Rome i legalizaciju njihovih građevina. Prostornim planom im je legalizirani dio, no oni grade i van legaliziranog područja. Ispada da su oni diskriminirani, a zapravo su svi ostali diskriminirani. Bacaju smeće po putu, koji je bio nedugo očišćeni. Pale smeće. Također rade nerede ispred dućanima, psuju, vrijeđaju, bilo je i prijetnji nožem. Policija intervenira, ali opet se sve to ponavlja. Kako riješiti taj problem? Također apelira na prazne kuće, odnosno domaćinstva, da se nešto poduzme oko toga. Također su leglo glodavaca, a kad se radi deratizacija takve kuće se preskaču, kod njih se ne tretira, te se ti glodavci šire okolo.

Nema više pitanja.

**Slijede odgovori općinskog načelnika:**

Na pitanje vijećnice Nives Božić načelnik odgovara da se već duže vrijeme pokuša naći način kako ući u privatni posjed upravo kod takvih slučajevima. Država nema to riješeno nekim zakonom, a ni jedinice lokalne samouprave nemaju nikakve ovlasti za to rješavati. Općina će pokušati sa dvije-tri kuće, te im uči u posjed i to očistiti. Što se tiče prodaje takvih kuća, vlasnici koji ih prodaju traže velike iznose, jer je to kao gradilište opremljeno komunalnom infrastrukturom (struja, voda). Što se tiče kuće u ulici A. Starčevića, Općina će uči u posjed i očistiti okoliš te kuće, a onda će se čekati reakcija vlasnika, obitelj.

Na pitanje vijećnika Stjepana Bistrovića načelnik odgovara da je određena građevinska zona u romskom naselju i da se dalje ne može graditi, no međutim kuće su izgrađene. Slučaj je prijavljeni građevinskoj inspekciji još prije tri godine, ali do danas nije još izdano nikakvo rješenje za rušenje. Put koji se očistio u romskom naselju financirale su Općina Cestica i Općina Petrijanec 50%-50%.Također se Rome pokušava socijalizirati na drugi način, tako da idu u školu. Sa Varaždinskom biskupijom i viteškim-malteškim redom se radi projekt kojim bi se izgradio centar u romskom naselju, gdje bi bila socijalizacija djece od rođenja. Također odgovara da je upoznat sa situacijom koja se događa ispred dućana i u dućanu, ali što se tiče nereda intervenira se policija.

Predsjednik vijeća zahvaljuje te prelazi na utvrđivanje predloženog dnevnog reda te govori da su svi dobili prijedlog u materijalima.

Pita da li ima netko dopunu dnevnog reda?

Pošto nadopuna nema stavlja predloženi dnevni red na usvajanje. Svi prisutni vijećnici glasaju za. Predsjednik vijeća konstatira da je dnevni red prihvaćen jednoglasno, sa 12 glasova:

**Dnevni red:**

1. Donošenje I. Izmjena i dopuna Proračuna Općine Cestica za 2018. godinu sa I. Izmjenama i dopunama Plana razvojnih programa Općine Cestica za 2018. godinu
2. Donošenje I. Izmjena i dopuna Programa održavanja komunalne infrastrukture na području općine Cestica za 2018. godinu
3. Donošenje I. Izmjena i dopuna Programa gradnje objekata i uređaja komunalne infrastrukture za 2018. godine
4. Izbor Savjeta mladih Općine Cestica,
5. Prijedlog Odluke o stavljanju van snage Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Cestica,
6. Prijedlog Odluke o davanju suglasnosti za provedbu ulaganja „Izgradnja kulturnog centra“.

**Točka 1.**

**DONOŠENJE I. IZMJENA I DOPUNA PLANA PRORAČUNA OPĆINE CESTICA ZA 2018. GODINU SA I. IZMJENAMA I DOPUNAMA PLANA RAZVOJNIH PROGRAMA OPĆINE CESTICA ZA 2018. GODINU**

**a) Donošenje I. Izmjena i dopuna Programa održavanja komunalne infrastrukture na području općine Cestica za 2018. godinu**

**b) Donošenje I. Izmjena i dopuna Programa gradnje objekata i uređaja komunalne infrastrukture za 2018. godine**

Predsjednik vijeća otvara točku 1. Donošenje I. izmjena i dopuna plana Proračuna Općine Cestica za 2018. godinu sa I. izmjena i dopunama Plana razvojnih programa Općine Cestica za 2018. godinu, govori da su prijedlog I. izmjena i dopuna svi primili u materijalima, predlaže da se objedini rasprava za točku a) i b), te moli načelnika za obrazloženje.

Načelnik govori da je potrebno povećati prihode od poreza u iznosu od 1.800.000,00 kuna, što znači da se proračun puni više od planirano, a tome je pridonio Zakon o sufinanciranju jedinica lokalne samouprave. Rashodi će se povećati kod rashoda za usluge, odnosno intelektualne usluge, jer kod izrade projekata treba riješiti imovinsko – pravne odnose, a budući da je u 6 mjeseci Općina prošla na 5 projekata, treba ih realizirati, a novčana sredstva će se dobiti tek iduće godine. Također se povećavaju rashodi za obnovu društvenog doma Otok Virje, asfaltiranje nerazvrstanih cesta, uređenja vatrogasnog doma Virje Križovljansko. Općini je odobren projekt iz mjere 7.2. za asfaltiranje ceste Falinić Breg – Prekorje. Povećanje rashoda najviše se odnosi na pripremu i realizaciju EU projekata.

Predsjednik vijeća otvara raspravu.

Vijećnik Stjepan Bistrović pita kako je zamišljena trasa NC Falinić Breg – Prekorje?

Načelnik odgovara da ide cijeli krug od Netiga do Mintasovog breg, samo još treba vidjeti gdje će biti odvojci, ugibališta i odvodnja koja mora biti dobro riješena.

Vijećnik Tomislav Lazar pita vezano uz povećanje stavke za kapitalne donacije NK Dinamo Babinec u iznosu od 800.000,00 kuna.

Načelnik objašnjava da je to europski projekt energetske obnove objekta, gdje Ministarstvo regionalnog razvoja i fondova EU daje 350.000,00 kuna, te Općina Cestica mora dati isti udio,te to iznosi oko 600.000,00 kuna.

Vijećnik Tomislav Lazar pita vezano uz povećanje rashoda za dan općine u iznosu od 80.000,00 kuna.

Načelnik odgovara da je ove godine zamišljeno da bude u šatoru, pa su i troškovi veći, pregovara se sa firmom Hotel Podravina d.o.o. iz Koprivnice, koji bi sve organizirali, znači šator, hrana piće i pjevač. Nastupao bi Jole. Ukupni troškovi iznosili bi oko 135.000,00 kuna.

Predsjednik vijeća zatvara raspravu po točci 1. dnevnog reda, te daje I. Izmjene i dopune Proračuna Općine Cestica za 2018. godinu sa I. Izmjenama i dopunama Plana razvojnih programa Općine Cestica za 2018. godinu,

a) I. Izmjene i dopune Programa održavanja komunalne infrastrukture na području općine Cestica za 2018. godinu

b) I. Izmjene i dopune Programa gradnje objekata i uređaja komunalne infrastrukture za 2018. godine

na usvajanje. Od 12 vijećnika, svi glasaju za. Predsjednik vijeća konstatira da su I. Izmjene i dopune Proračuna Općine Cestica za 2018. godinu sa I. Izmjenama i dopunama Plana razvojnih programa Općine Cestica za 2018. godinu, te I. Izmjena i dopuna Programa održavanja komunalne infrastrukture na području općine Cestica za 2018. godinu i I. Izmjena i dopuna Programa gradnje objekata i uređaja komunalne infrastrukture za 2018. godine  **usvojeno** **jednoglasno**.

**Točka** **2.**

**IZBOR SAVJETA MLADIH OPĆINE CESTICA**

Predsjednik vijeća otvara točku 2. Izbor Savjeta mladih Općine Cestica, te izvještava da je na prijašnjoj sjednici vijeća donijeta Odluka o provođenju izbora članova Savjeta mladih Općine Cestica. Komisija za izbor i imenovanje sastala se i odradila posao, te moli predsjednika komisije Ivana Bednjanića Bunića da podnese izvješće.

Vijećnik Ivan Bednjanić Bunić čita izvješće sa sastanka komisije za izbor i imenovanje i popis važećih kandidatura za članove i zamjenike članova Savjeta mladih Općine Cestica.

Nakon izvješća daje upute za glasovanje.

12 Vijećnika pristupa glasovanju.

Nakon glasovanja Komisija u sastavu: Ivan Bednjanić Bunić, Stjepan Bistrović, Denis Kotolenko, Tanja Veršić povlači se na prebrojavanje glasova i utvrđivanje rezultata.

Nakon vraćanja Komisije, Ivan Bednjanić Bunić čita rezultate glasovanja, gdje je utvrđeno da su odabrana tri kandidata, a dva kandidata je potrebno odabrati u drugom krugu s obzirom da su četiri kandidata dobila isti broj glasova. – Zapisnik o radu na izboru članova i zamjenika članova Savjeta mladih Općine Cestica je sastavni dio Zapisnika.

Odrađuje se II. krug glasovanja.

Glasovanje je završeno i Komisija se povlači na prebrojavanje glasova i utvrđivanje rezultata.

Nakon vraćanja Komisije, Ivan Bednjanić Bunić čita rezultate glasovanja. – Zapisnik o radu na izboru članova i zamjenika članova Savjeta mladih Općine Cestica – II. krug sastavni je dio Zapisnika.

Glasovanjem su izabrani slijedeći članovi i njihovi zamjenici Savjeta mladih Općine Cestica: 1. Denis Smotar –član

Dajana Barukčić – zamjenik člana

2. Maja Hohnjec – član,

Katja Topolovec – zamjenik člana

3. Aleksandar Ivančov – član,

Karlo Prikratki – zamjenik člana,

4. Katarina Milec – član

Tomislav Milec – zamjenik člana,

5. Dorotea Ivančić – član

Ines Friščić – zamjenik člana.

Predsjednik vijeća obavještava da će rezultati izbora biti objavljeni na službenoj stranici Općine Cestica.

**Točka 3.**

**PRIJEDLOG ODLUKE O STAVLJANJU VAN SNAGE ODLUKE O DAVANJU SUGLASNOSTI NA CJENIK JAVNIH USLUGA PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA NA PODRUČJU OPĆINE CESTICA**

Predsjednik vijeća otvara točku 3. i daje riječ načelniku. Načelnik govori da je Odluka koja je donijeta na prijašnjoj sjednici poništena od strane Ureda državne uprave, koje je i dostavilo objašnjenje, te je Odluku potrebno staviti van snage.

Predsjednik vijeća otvara raspravu.

Nitko se ne javlja za raspravu te predsjednik vijeća daje Prijedlog Odluke o stavljanju van snage Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Cestica na usvajanje. Od 12 vijećnika, svi glasaju za. Predsjednik vijeća konstatira da je Odluka o stavljanju van snage Odluke o davanju suglasnosti na Cjenik javnih usluga prikupljanja miješanog komunalnog otpada i biorazgradivog komunalnog otpada na području Općine Cestica **usvojena jednoglasno**.

**Točka 4.**

**PRIJEDLOG ODLUKE O DAVANJU SUGLASNOSTI ZA PROVEDBU ULAGANJA „IZGRADNJA KULTURNOG CENTRA“**

Predsjednik vijeća otvara točku 4. te daje riječ načelniku.

Načelnik objašnjava da je takva odluka već jednom donesena, međutim projekt nije prošao i odluka više ne vrijedi. Sada se ponovno objavljuju natječaji, te će se ponovno kandidirati projekt izgradnje Kulturnog centra Cestica.

Predsjednik vijeća otvara raspravu.

Nitko se ne javlja za raspravu te daje točku 4. Prijedlog Odluke o davanju suglasnosti na provedbu ulaganja „izgradnja kulturnog centra“ na usvajanje.

Od 12 vijećnika, svi glasaju za. Predsjednik vijeća konstatira da je točka 4. **usvojena jednoglasno**.

Predsjednik vijeća konstatira da je dnevni red iscrpljen te se zahvaljuje vijećnicima/cama na dolasku. Predsjednik vijeća zaključuje 8. sjednicu Općinskog vijeća Općine Cestica.

Sjednica završila u 20,15 sati.

ZAPISNIČAR:

Ksenija Borić

PREDSJEDNIK OPĆINSKOG VIJEĆA:

Darko Majhen, mag. pol.